நாக்பூரில் உள்ள ஆர்.எஸ்.எஸ் தலைமையகத்திற்குப் போய்விட்டு வந்த தோழர் களப்பிரன் சொன்னார், ‘இந்தியாவில் உள்ள செத்துப்போன, இருக்கிற எல்லா தலைவர்களின் படங்களும் அங்கே வைக்கப்பட்டிருக்கின்றன. அங்கே இல்லாத ஒரேஒரு படம் தந்தை பெரியாரின் படம் மட்டும்தான்’ என்று பெருமையுடன் சொன்னார். உண்மைதான், அவர்களால் படமாகக்கூட பெரியாரை பக்கத்தில் வைத்துக் கொள்ளமுடியாது. எனவேதான் இன்றைக்கு கூலி அடிமைகளை நமக்குள்ளேயே உண்டாக்கி பெரியார் என்ற அரணை தகர்த்திட முயற்சிகளை மேற்கொண்டுள்ளார்கள். நான் முன்னே சொன்னதுபோல பல தளங்களில் கூலிக்கு நல்ல அடிமைகளும் கிடைத்திருக்கின்றார்கள். அவர்கள் வேலையும் செய்கின்றார்கள். வாங்கிய இரட்டைஇலை கூலி வரைக்கும் வேலையும் செய்வார்கள். இது ஒன்றும் புதிதல்ல, பெரியார் வாழ்ந்த காலத்திலேயே துவக்கப்பட்டதுதான். இன்றைக்கு, வடிவங்கள் மாறி இருக்கின்றன அவ்வளவுதான்.